Odense Adresse-Contoirs Efterretninger, 1842-07-14
Odense. Endeligen er der da her til Byen ankommet et saakaldet Hydroconion eller Støvregnbad-Apparat. Det er forfærdiget af Hr. G. D. Hashagen, musikalsk Jnstrumentmager, boende i Kjøbenhavn, Nyhavn No. 26. - Dette Apparats hensigtsmæssige Anvendelse kan ikke andet end have den meest velsignelsesrige Jndflydelse paa den menneskelige Sundhedstilstand, og Enhver, der har prøvet Støvregnbadets Virkninger, vil upaatvivleligen sande Hr. Hashagens Ord, naar han i sin Beskrivelse over Hydroconion siger, at denne Opfindelse ved sin Jndførelse i Tydskland og Frankerig har vunden det overordentligste bifald, og at det ingen Tvivl er underkastet, at den ogsaa i vort Land vil finde den samme Anerkjendelse, naar først dens heldbringende Virkninger ere blevne prøvede og erkjendte. Structuren af dette Bad har til Øiemed at foreene den største Nytte med den muligste Beqvemmelighed; thi hele Apparatet indeholdes i et almindeligt Skab, som følgelig kan være saa elegant udstyret, at det bliver en Prydelse for hvilketsomhelst Værelse, hvori det placeres. Ved Hielp af dertil anbragte Rør bringes Vandet, ved sit Tryk, til at falde i en fiin Støvregn over hele Legemet, i liggende, siddende eller staaende Stilling, i op- og nedstigende Retning. Brugen af Badet udfordrer kun en ringe Qvantitet Vand, og er ikke forbunden med den mindste Ureenlighed; tvertimod tjener det til at afkjøle den trykkende Luft i Værelser, som ere udsatte for Middagssolens Hede. Det erstatter altsaa ikke alene Søbadet, formedelst sin forfriskende Virkning paa det menneskelige Legeme, men overgaaer det deri, at det ikke udsætter det for de skadelige Følger, som hiint ofte medfører, ikke at tale om, at Mange, som paa Grund af Svagelighed eller Fuldblodighed ikke kunne taale Neddykningen i Vandet, maa undvære samme. Ved dette Bad bliver derimod Legemet paa den behageligste Maade bedugget af en fiin Støvregn, og utallige offentlige Vidnesbyrd bekræfte dets vederqvægende Jndflydelse. Saameget om dets Fortrin i huuslig occonomisk Henseende. At det tillige i Lægekunstens Tjeneste vil blive af uberegnelig Nytte, derom, nærer det franske medicinske Facultet i en publiceret Afhandling de skjønneste Forhaabninger, og Attester af vore Læger udvise, at de ere af samme Mening. Det er nemlig indlysende, at der istedetfor Vand kan anvendes hvilketsomhelst andet lægende Stof til Badningen, og at Straalen, kan rettes paa hvilkensomhelst Deel af Legemet Man ønsker, saa at det i visse Sygdomme brugelige Styrtebad, hvis voldsomme Virkning ofte er farlig, herved bliver overflødig. At det kan ophæve Hovedpine og andre heumatiske Tilfælde ved et Par Ganges Afbenyttelse, og forhindre deres Tilbagevenden, har Erfaringen beviist. Kort sagt, dette Bads Gavnlighed til Sundhedens Vedligeholdelse og Sindets Oplivelse efter anstrængende Aands arbeide, saavel for Ældre, som især for den opvoxende Ungdom, er saa stor, at det tør anbefales til enhver Familiefader, hvis oeconomiske Omstændigheder tillade ham denne Udgift, som et uundværligt Huusgeraad." – Det bemærkes slutteligen, at Hr. Hashagen har kongeligt Privilegium paa at forfærdige og forhandle fornævnte Apparater i Kongeriget Danmark.